**Ministru kabineta noteikumu projekta „****Grozījums Ministru kabineta 2009.gada 22.septembra noteikumos Nr.1094 „Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)””” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2009.gada 22.septembra noteikumos Nr.1094 „Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)””” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu un Ministru kabineta 2011.gada 14.jūnija sēdes protokollēmuma (prot. Nr.36 21.§) 4.2.apakšpunktu, kas nosaka, ka Izglītības un zinātnes ministrijai līdz 2011.gada 19.augustam jāsagatavo un jāiesniedz Ministru kabinetā grozījumi Ministru kabineta 2009.gada 22.septembra noteikumos Nr.1094 „Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)”” (turpmāk – MK noteikumi Nr.1094). |
| 2. | Pašreizējā situācija un problēmas | MK noteikumu Nr.1094 9.punkts nosaka, ka 2.1.1.2. aktivitātē „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)” (turpmāk – 2.1.1.2.aktivitāte) kopējais pieejamais publiskais finansējums ir Eiropas Reģionālās attīstības fonda (turpmāk – ERAF) finansējums 4 919 628 latu apmērā.  Ministru kabineta 2011.gada 14.jūnija sēdē (prot. Nr.36 21.§) ir apstiprināti grozījumi darbības programmas „Uzņēmējdarbība un inovācijas” papildinājumā, kas paredz 2.1.1.2.aktivitātes ERAF finansējumu 553 068 latu apmērā pārdalīt 2.1.1.1.aktivitātes „Atbalsts zinātnei un pētniecībai” otrās projektu iesniegumu atlases kārtas īstenošanai, attiecīgi samazinot 2.1.1.2.aktivitātē pieejamo ERAF finansējumu no 4 919 528 latiem uz 4 366 560 latiem. Minētie grozījumi veikti, ņemot vērā to, ka 2.1.1.2.aktivitātes atklātas projektu iesniegumu atlases kārtā bija noslēgti līgumi par 20 projektu īstenošanu par kopējo ERAF līdzfinansējumu 4 366 560 latu apmērā, attiecīgi aktivitātes ietvaros veidojot ERAF finansējuma atlikumu 553 068 latu apmērā.  Saskaņā ar Ministru kabineta 2011.gada 14.jūnija protokollēmuma (prot. Nr.36 21.§) 4.2.apakšpunktu ir nepieciešams precizēt MK noteikumus Nr.1094, paredzot 2.1.1.2.aktivitātei kopējo pieejamo finansējumu atbilstoši darbības programmas „Uzņēmējdarbība un inovācijas” papildinājumam. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz precizēt 2.1.1.2.aktivitātei pieejamo ERAF finansējumu, nosakot to 4 366 560 latu apmērā, un nodrošinot MK noteikumu Nr.1094 atbilstību Ministru kabineta 2011.gada 14.jūnija sēdē (prot. Nr.36 21.§) apstiprinātajiem grozījumiem darbības programmas „Uzņēmējdarbība un inovācijas” papildinājumā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts sagatavots saskaņā ar Ministru kabineta 2011.gada 14.jūnija sēdē (prot. Nr.36 21.§) apstiprinātajiem grozījumiem darbības programmas „Infrastruktūra un pakalpojumi” papildinājumā.  Noteikumu projekts neaizskar sabiedrības tiesības, tāpēc projekta izstrādes procesā nav nepieciešams iesaistīt sabiedrības pārstāvjus. |
| 7. | Cita informācija | Nav. |

Anotācijas II un III – projekts šīs jomas neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Saskaņā ar Ministru kabineta 2011.gada 14.jūnija sēdes protokollēmuma (prot. Nr.36 21.§) 4.1.apakšpunktu ir nepieciešams veikt grozījumu Ministru kabineta 2009.gada 7.jūlija noteikumos Nr.752 „Noteikumi par darbības programmas „Uzņēmējdarbība un inovācijas” papildinājuma 2.1.1.1.aktivitāti „Atbalsts zinātnei un pētniecībai””.  Par iepriekšminēto tiesību aktu projekta izstrādi ir atbildīga Izglītības un zinātnes ministrija. |
| 2. | Cita informācija | Nav. |

Anotācijas V un VI – projekts šīs jomas neskar.

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Broks

Vizē: Valsts sekretārs M.Gruškevics

01.07.2011 9:03

608

J.Sviridenkova

67047774, jevgenija.sviridenkova@izm.gov.lv